Noteikumu (grozījumu) projekts 22-TA-1882
Izdrukāts 29.07.2026. 21.19 - 1.0 Redakcija
Noteikumu (grozījumu) projekts 22-TA-1882
Izdrukāts 29.07.2026. 21.19 - 1.0 Redakcija
Grozījumi Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās"
Izdoti saskaņā ar Augstskolu likuma 46.panta otro daļu
· Izdarīt Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās" (Latvijas Vēstnesis, 2006, 172. nr.; 2018, 64., 240. nr.; 2020, 103B., 125. nr.; 2021, 56. nr.) šādus grozījumus:
· 1. Izteikt 10. punktu šādā redakcijā:
· "10. Konkursa atlases kritērijs ir nokārtoto matemātikas, latviešu valodas un svešvalodas centralizēto eksāmenu rezultāti vienā no mācību satura apguves līmeņiem (vispārīgais, optimālais vai augstākais) pēc personas izvēles un visu pārējo personas nokārtoto eksāmenu rezultāti par vispārējās vidējās izglītības ieguvi. Dažādu mācību satura apguves līmeņu eksāmenu rezultātu salīdzināšanai tiek noteikts koeficients.  Augstskola un koledža var noteikt, ka papildu konkursa atlases kritērijs ir konkrēta mācību satura, kas nodrošina tematisko atbilstību studiju tematiskajai jomai, un augstākā mācību satura apguves līmeņa nokārtota centralizētā eksāmena rezultāts.
· 10.1. Centralizēto eksāmenu rezultātu par vispārējās vidējās izglītības ieguvi savstarpējas salīdzināmības nodrošināšanai piemēro šādus koeficientus:
· 10.1.1. Optimālā mācību satura apguves līmeņa eksāmeniem tiek piemērots koeficients 0,75,pielīdzinot augstākā mācību satura apguves līmeņa eksāmeniem. 
· 10.1.2. Vispārīgā mācību satura apguves līmeņa eksāmeniem tiek piemērots koeficients 0,50, pielīdzinot augstākā mācību satura apguves līmeņa eksāmeniem. "
· 2. Papildināt ar 20. punktu šādā redakcijā:
· "20. Centralizēto eksāmenu rezultāti, kas iegūti atbilstoši normatīvajiem aktiem, kas bija spēkā līdz Ministru kabineta 2019. gada 3. septembra noteikumu Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” un Ministru kabineta 2020. gada 2. jūnija noteikumu Nr. 332 “Noteikumi par valsts profesionālās vidējās izglītības standartu un valsts arodizglītības standartu” paraugiem” spēkā stāšanās dienai, tiek pielīdzināti optimālā mācību satura apguves līmeņa eksāmeniem un tiem tiek piemērots koeficients 0,75 , pielīdzinot augstākā mācību satura apguves līmeņa eksāmeniem.” 
·  ".

